મેદાનની મધ્યમાં ઊભા કરવામાં આવેલા લોહસ્તંભ નજીક શ્રી. સુભાષચંદ્ર ગયા. કવીન ઝાંસી રેજિમેન્ટનાં પ્રમુખ કુમારી લક્ષ્મીએ આગળ આવી તેમને વંદન કર્યાં. એક ગુજરાતી મહિલાએ દોરી બાંધેલો ત્રિરંગો ઝંડો કુમારી લક્ષ્મી ને આપ્યો. એ ઝંડો લોહસ્તંભને બાંધવામાં આવ્યો. “સાવધાન” નો હુકમ થયો. સર્વે સૈનિકોની નજર ત્રિરંગા ઝંડા તરફ વળી. આગળ વધી શ્રી. સુભાષચંદ્રએ દોરી ખેંચી અને પ્રભાતનાં સુરમ્ય વાતાવરણની લહેરોમાં રેશમી ત્રિરંગો લહેરાવા લાગ્યો. અગણિત સૈનિકોના કંઠમાંથી ગીતના સ્વરો બહાર પડ્યા :”કદમ કદમ બઢાયે જા, ખુશી કે ગીત ગાયે જા” :પ્રાધ્યાપક રામજી સાવલિયા. સંકલન-દિલીપ ઠાકર. મો 9825722820